Mihai Chirica a susţinut că nu este nimic „de ascuns“ şi a explicat că mama sa a fost tutore pentru că legislaţia românească nu permite părinţilor să poată achiziţiona în numele copiiilor. Totodată, edilul a afirmat că achiziţia pe numele fiului său este şi o măsură de a proteja bunurile familiei. „Sunt bunuri care nu pot fi atacate când ipotetic ar apărea cazuri de corupţie, de asta am şi ţinut ca dobândirea acestui bun să se facă exact din conţinutul declaraţiei de avere, dar pe de altă parte, aşa cum bine spuneţi, este şi o măsură de a-ţi proteja bunurile pentru că eu pe propria piele am asistat la situaţii în care mi-au fost sechestrate bunuri după care au fost scoase de sub sechestru, de ce să punem şi bunurile familiei într-un pericol atunci când ştim că nu este cazul? Ai cu ce să ţi le iei, ţi le cumperi şi ţi le protejezi utilizând legislaţia românească în vigoare“, a mai spus primarul.

Un text amplu despre averea știută/neștiută a primarului Mihai Chirica găsiți în paginile Ziarului de Iași de astăzi, 13 iunie